දිවයින පුරාම ධාවනය වන පෞද්ගලික බස් රථ සඳහා භාවිතා කළ හැකි පෙරගෙවුම් කාඩ්පතක් හඳුන්වා දීමට පුද්ගලික ප්‍රවාහන සේවා අමාත්‍යාංශය කටයුතු කැර ගෙන යයි .මේ සඳහා කැබිනට් මණ්ඩලයේ උපදෙස්ද ලැබී ඇතැයි පුද්ගලික ප්‍රවාහන සේවා ඇමැති සි.බි. රත්නායක මහතා පැවසීය.මෙවර පැවැත්වෙන දැයට කිරුළ ප්‍රදර්ශනයට සමගාමිව මෙය හඳුන්වා දෙන බවත්, රජයේ පාර්ශවයන් දෙකක්වන මහජන බැංකුව හා මොබිටෙල් ආයතනය සමග එක්ව මෙය ක්‍රියාවට නංවන බවත් ඇමැතිවරයා සඳහන් කරයි.මේ සඳහා ගිවිසුමකට එළඹිමටද නියමිතය.මෙම වැඩපිළිවෙළ ක්‍රියාවට නැංවිම සඳහා බස් හිමි සංගම් ,සමාගම් මෙන්ම පොදු මගි ජනතාවගේ සහයෝගය අපේක්ෂා කරන බවද ඇමැතිවරයා කියයි.